Diari Oficial de la Generalitat Valenciana


Sumari del DOGV 9771, del 22-01-2024 (2024/200)

Anunci de la consulta pública prèvia del projecte d'ordre de la Conselleria d'Innovació, Indústria, Comerç i Turisme, per la qual s'establixen les bases reguladores per a la concessió d'ajudes de l'Institut Valencià de Competitivitat Empresarial (IVACE), dirigides a la contractació de joves per a la seua especialització en matèria d'internacionalització.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9771

Data del DOGV
:   22-01-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/200


Data del document
:   20-12-2023

Organisme emissor
:   Institut Valencià de Competitivitat Empresarial

Tipus de document
:   Anunci

Descriptors 

:   * Institut Valencià de Competitivitat Empresarial

Anunci de la consulta pública prèvia del projecte d'ordre de la Conselleria d'Innovació, Indústria, Comerç i Turisme, per la qual s'establixen les bases reguladores per a la concessió d'ajudes de l'Institut Valencià de Competitivitat Empresarial (IVACE), dirigides a la contractació de joves per a la seua especialització en matèria d'internacionalització. [2024/200]  
En compliment del que disposen els articles 133.1 de la Llei 39/2015, d'1 d'octubre, del procediment administratiu comú de les administracions públiques, 15.2 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, i 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es planteja una consulta pública abans de l'elaboració del projecte d'ordre de la Conselleria d'Innovació, Indústria, Comerç i Turisme per la qual s'establixen les bases reguladores per a la concessió d'ajudes de l'Institut Valencià de Competitivitat Empresarial (IVACE), dirigides a la contractació de joves per a la seua especialització en matèria d'internacionalització.  
A este efecte, s'obri un termini de deu dies naturals, a comptar del dia hàbil següent al de la publicació d'esta consulta en el DOGV, amb la finalitat d'obtindre l'opinió de les persones i les organitzacions potencialment afectades, tenint en compte l'impacte que pot tindre este text.  
  
En la fitxa disponible en el portal de participació ciutadana de la Generalitat GVA Participa, apartat Legislació col·laborativa, l'enllaç de la qual és https://gvaparticipa.gva.es/legislation/processes, es descriuen els problemes que es pretenen resoldre amb esta iniciativa reguladora, les raons que la fan necessària i l'oportunitat d'aprovar-la, els objectius que es pretenen aconseguir i una anàlisi d'altres possibles alternatives (tant de caràcter normatiu com d'una altra naturalesa) per a donar solució a la problemàtica detectada.  
Les aportacions i opinions referides al projecte s'han de fer dins del termini esmentat abans, a través de l'enllaç indicat més amunt. També podran presentar-se en l'adreça de correu electrònic:   
departamento\_sxgyjpeq@godsw.rya.om  
  
València, 20 de desembre de 2023.- La directora general d'Emprenedoria i Internacionalització i directora adjunta de l'IVACE: Ester Olivas Cáceres.